Peter O’Toole

Peter Seamus Lorcan O’ToolePeter O'Toole, Esq Debrett's Limited. 2013. Retrieved 22 October 2013O'Toole, Peter, Loitering With Intent, London: Macmillan London Ltd., 1992, p. 10  (* 2. august 1932 – † 14. december 2013) bol írsky herec, osemkrát nominovaný na Oscara, držiteľ čestného Oscara, Emmy, Zlatého glóbusu a BAFTY.

 Životopis 
 Detstvo 
Narodil sa v roku 1932 podľa niektorých zdrojov v Connemare v Írsku, podľa iných v Leedse v Anglicku, kde aj vyrastal. Sám si nebol istý dátumom svojho narodenia, vo svojom životopise hovorí, že akceptuje ako svoj deň narodenia 2. august, hoci jeho írsky rodný list uvádza jún 1932. Matka Constance Jane bola škótskaO'Toole, Peter. Loitering with Intent: Child (Large print edition), Macmillan London Ltd., London, 1992. ISBN 1-85695-051-4; p. 10zdravotná sestra a otec Patrick Joseph írsky bookmaker.  Bol vychovávaný ako katolík  a navštevoval katolícku školu, kde bol preučený na praváka. Neskôr sa stal hrdým na svoj írsky pôvod a preto nosil vždy aspoň jeden zelený kus odevu. Herectvo vyštudoval na Royal Academy of Dramatic Art.

 Kariéra 
Začínal ako divadelný herec v Bristole. V divadle pôsobil po celý život a v roku 1989 získal Cenu Laurence Oliviera za výkon v hre Jeffrey Bernard is Unwell.
V televízii debutoval v roku 1954, vo filme v roku 1959. Zlom v jeho kariére nastal, keď si ho režisér David Lean vybral do úlohy T E. Lawrence vo filme Lawrence z Arábie potom, ako Marlon Brando a Albert Finney odmietli účinkovanie vo filme. Tento jeho výkon mu vyniesol prvú z ôsmich nominácii na Oscara a magazín Premiere ho označil za najlepší herecký výkon všetkých čias.

Bol jedným z hŕstky hercov nominovaných na Oscara za stvárnenie rovnakej postavy v dvoch rôznych filmoch: kráľa Henricha II. vo filmoch Becket a Lev v zime. Ďalší traja sú Paul Newman, Bing Crosby a Al Pacino, ale iba O’Toole hral tú istú postavu v  úplne iných filmoch, ktoré spolu nesúviseli.

Za úlohu v minisérii Jana z Arku získal v roku 1999 Emmy. Stvárnil aj kráľa Priama vo filme Trója. V roku 2006 získal poslednú nomináciu na Oscara za úlohu vo filme Venuša. Svoj hlas prepožičal postave Antona Ega v animovanom filme Ratatouille.

10 júla 2012 oznámil ukončenie hereckej kariéry.

 Osobný život 
V roku 1959 sa oženil s waleskou herečkou Siân Phillipsovou, s ktorou mal dve dcéry - Kate a Patriciu. Rozviedli sa v roku  1979. Phillipsová neskôr uviedla, že ju O’Toole poháňaný alkoholom mentálne týral a preto ho opustila. Spolu so svojou bývalou priateľkou, modelkou Karen Brownovou, mal syna Lorcana Patricka (*  1983).

 Filmografia (výber) 
 1960: Kidnapped
 1960: The Savage Innocents
 1962: Lawrence of Arabi
 1964: Becket
 1965: Lord Jim
 1965: The Sandpiper
 1965: What’s New, Pussycat?
 1966: Ako ukradnúť Venušu (How to Steal a Million)
 1966: The Bible
 1967: The Night of the Generals
 1967: Casino Royale
 1968: Lev v zime (The Lion in Winter)
 1969: Goodbye, Mr. Chips
 1971: Murphy’s War
 1972: The Ruling Class
 1972: Under Milk Wood
 1972: Man of La Mancha
 1975: Rosebud
 1975: Man Friday
 1976: Rogue Male
 1979: Zulu Dawn
 1979: Caligula
 1980: The Stunt Man
 1981: Masada (TVS)
 1982: My Favorite Year
 1984: Kim
 1984: Supergirl
 1985: Creator
 1986: Club Paradise 1987: The Last Emperor
 1988: High Spirits
 1990: The Rainbow Thief
 1990: Wings of Fame
 1991: King Ralph
 1994: Heaven & Hell: North & South, Book III
 1996: Gulliver’s Travels (TV)
 1997: FairyTale: A True Story
 1998: Coming Home
 1998: Phantoms
 1999: Joan of Arc
 2002: The Final Curtain
 2002: Global Heresy
 2002: The Education of Max Bickford (TVS) 
 2003: Hitler: The Rise of Evil
 2003: Bright Young Things
 2003: Imperium: Augustus
 2004: Troy
 2005: Casanova (TVS)
 2005: Lassie
 2006: Venus
 2006: One Night with the King
 2007: The Tudors
 2007: Stardust
 2008: Dean Spanley
 2008: The Christmas Cottage
 2009: Iron Road (TV)
 2012: For Greater Glory: The True Story of Cristiada

 Referencie 

 Iné projekty 

 Externé odkazy 



 Peter O'Toole na FDb.cz
 Peter O'Toole na Osobnosti.cz
 František Lukeš na sfd.sk 

 Zdroj 

Kategória:Írski divadelní herci
Kategória:Írski filmoví herci
Kategória:Írski televízni herci
Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Držitelia ceny Emmy
Kategória:Držitelia Oscara za celoživotné dielo
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Donatellov David
Kategória:Anglické osobnosti írskeho pôvodu